নকুল কাপুর ও রাহুল ওয়াধ্যা, দুই বন্ধুর বেড়ে ওঠা রাজধানী শহর দিল্লিতে। আগ্রহের জায়গা, খেলাধূলা। নকুল একজন নিয়মিত রানার ও সাইক্লিস্ট আর রাহুল তাঁর সপ্তাহান্তের দিনগুলি কাটান বাস্কেটবল কোর্টে। অন্যান্য খেলার পাশাপাশি টেনিসটাও রপ্ত করে নিতে চাইছিলেন নকুল, খুঁজছিলে উপযুক্ত ট্রেনিং সেন্টার কিন্তু অনলাইন সার্চে মিলছিল না প্রয়োজন অনুযায়ী ট্রেনার বা সুযোগসুবিধা। অন্যদিকে রাহুলকে বারবারই শহর বদলাতে হত কাজের সূত্রে, নতুন শহরে বাস্কেটবল কোর্ট বা প্রয়োজন অনুযায়ী জিম খুঁজে পাওয়া বেশ কঠিন হত প্রতিবারই। নিজেদের এই সমস্যা নিয়ে আলোচনা করতে করতেই ভাবনা এমন এক অনলাইন প্ল্যাটফর্মের, যেখানে সহজেই মিলবে খেলাধূলার ট্রেনিং সংক্রান্ত যাবতীয় হদিশ। আর সেখান থেকেই শুরু প্লেএনলাইভ।